cyanic-selkie/wikianc huggingface dataset:
রিমি সেন
রিমি সেন (জন্ম শুভামিত্রা সেন; ২১ সেপ্টেম্বর ১৯৮১) হলেন একজন ভারতীয় জনপ্রিয় চলচ্চিত্র অভিনেত্রী। মূলত তিনি বলিউডের চলচ্চিত্রে অভিনয় করে থাকেন। তিনি ২০০২ সালের তেলুগু চলচ্চিত্র নি থডু কাভালী-তে অভিনয়ের মাধ্যমে আত্মপ্রকাশ করলেও নায়িকা হিসেবে ২০০৩ সালের জনপ্রিয় ব্যবসাসফল চলচ্চিত্র হাঙ্গামাতে অভিনয় করেন। এছাড়াও রিমি বলিউডের জনপ্রিয় চলচ্চিত্র ধুম সিরিজ এর প্রথম ২টি চলচ্চিত্রে অভিনয় করেন।
জীবনী
সেন শুভমিত্র সেন পশ্চিমবঙ্গের কলকাতায় জন্মগ্রহণ করেন। ১৯৯৮ সালে তিনি বিদ্যা ভারতী বালিকা উচ্চ বিদ্যালয় থেকে তার স্কুল জীবন শেষ করেন। এছাড়াও তিনি কলকাতা বিশ্ববিদ্যালয় থেকে ব্যবসায় শিক্ষা বিভাগ থেকে স্নাতকোত্তর ডিগ্রি সম্পন্ন করেন।
জামিয়া সাহবানিয়া দারুল উলুম
জামিয়া সাহবানিয়া দারুল উলুম (পূর্বনাম দারুল উলুম সাহবানিয়া মাদ্রাসা) ঢাকার নিউ মার্কেট এলাকার ৮, এলিফ্যান্ট রোডে অবস্থিত একটি কওমি মাদ্রাসা। ২০০১ সালের ১৮ মার্চ মুফতি মুহাম্মদ নেয়ামতুল্লাহ নিজ বাসভবনে এই মাদ্রাসাটি প্রতিষ্ঠা করেন। তার উস্তাদ দারুল উলুম করাচীর সদরুল মুদাররিস সাহবান মাহমুদের নামানুসারে এই মাদ্রাসার নামকরণ করেন। প্রথমে মাদ্রাসার নামকরণ করা হয় দারুল উলুম সাহবানিয়া মাদ্রাসা। প্রতিষ্ঠার এক যুগ পর জামিয়া পর্যায়ের কার্যক্রম পরিচালনার উদ্দেশ্যে ২০১৩ সালে মাদ্রাসার বর্তমান নামটি দেওয়া হয়। ২০২১ সালে মাদ্রাসার ছাত্রসংখ্যা ৬৪৫ এবং শিক্ষক ৭০ জন। মাদ্রাসায় বালক-বালিকা উভয় শাখা রয়েছে।
শিক্ষা ব্যবস্থা
শিক্ষাবিভাগ সমূহ: দাওরায়ে হাদিস সম্পন্নকারী শিক্ষার্থীদের জন্য ফিকহ ও ফতওয়া বিষয়ক গবেষণামূলক উচ্চতর শিক্ষা কোর্স।
টপ গান: ম্যাভরিক
টপ গান: ম্যাভরিক (Top Gun: Maverick) জোসেফ কসিন্‌স্কি পরিচালিত ২০২২ সালের মার্কিন মারপিটধর্মী নাট্য চলচ্চিত্র। পিটার ক্রেইগ ও জাস্টিন মার্কসের গল্প অবলম্বনে এর চিত্রনাট্য লিখেছেন এরেন ক্রুগার, এরিক ওয়ারেন সিঙ্গার ও ক্রিস্টোফার ম্যাকোইয়েরি। এটি ১৯৮৬ সালের টপ গান চলচ্চিত্রের অনুবর্তী পর্ব। টম ক্রুজ নৌবাহিনীর বৈমানিক ম্যাভরিক চরিত্রে পূর্ববর্তী চলচ্চিত্রে অভিনীত চরিত্রে পুনরায় অভিনয় করেন। এটি জিম ক্যাশ ও জ্যাক এপস জুনিয়রের সৃষ্ট মূল চলচ্চিত্রের চরিত্রাবলি অবলম্বনে নির্মিত। এতে অন্যান্য চরিত্রে অভিনয় করেন মাইলস টেলার, জেনিফার কনেলি, জন হ্যাম, গ্লেন পাওয়েল, লুইস পুলম্যান, এড হ্যারিস ও ভ্যাল কিলমার। এই চলচ্চিত্রে ম্যাভরিক তার মৃত ঘনিষ্ঠ বন্ধুর পুত্র-সহ তরুণ টপ গান স্নাতকদের বিপজ্জনক মিশনের জন্য প্রশিক্ষণ প্রদানকালে তার অতীতের স্মৃতিচারণ করেন।
২০২২ সালে ২৮শে এপ্রিল সিনেমাকনে চলচ্চিত্রটির উদ্বোধনী প্রদর্শনী হয়। প্যারামাউন্ট পিকচার্স ২০২২ সালের ২৭শে মে চলচ্চিত্রটি মার্কিন যুক্তরাষ্ট্রের প্রেক্ষাগৃহে আইম্যাক্স, ফোরডিএক্স, স্ক্রিনএক্স ও ডলবি সিনেমা ফরম্যাটে মুক্তি দেয়। চলচ্চিত্রটি বিশ্বব্যাপী সমাদৃত হয় এবং অনেক সমালোচক ও দর্শক চলচ্চিত্রটিকে মূল চলচ্চিত্র থেকেও ভালো বলে আখ্যায়িত করেন। চলচ্চিত্রটি বিশ্বব্যাপী ১.৪৮৯ বিলিয়ন মার্কিন ডলার আয় করে, যা অ্যাভাটার: দ্য ওয়ে অব ওয়াটার-এর ২০২২ সালের দ্বিতীয় সর্বাধিক আয়কারী চলচ্চিত্র এবং ক্রুজের কর্মজীবনে সর্বাধিক আয়কারী চলচ্চিত্র।
টপ গান: ম্যাভরিক ন্যাশনাল বোর্ড অব রিভিউর শ্রেষ্ঠ চলচ্চিত্র পুরস্কার লাভ করে এবং আমেরিকান ফিল্ম ইনস্টিটিউট ২০২২ সালের সেরা ১০ চলচ্চিত্রের তালিকায় এই চলচ্চিত্রটিকে স্থান দেয়। এটি ৯৫তম একাডেমি পুরস্কারে শ্রেষ্ঠ চলচ্চিত্র-সহ ৬টি মনোনয়ন; ৮০তম গোল্ডেন গ্লোব পুরস্কারে দুটি মনোনয়ন; এবং ৭৬তম ব্রিটিশ একাডেমি চলচ্চিত্র পুরস্কারে চারটি বিভাগে মনোনয়ন লাভ করে। এছাড়া এটি ক্রিটিকস চয়েস চলচ্চিত্র পুরস্কারে শ্রেষ্ঠ চলচ্চিত্র-সহ ছয়টি বিভাগে মনোনয়ন থেকে একটি বিভাগে পুরস্কার লাভ করে এবং স্ক্রিন অ্যাক্টরস গিল্ড পুরস্কারে একটি বিভাগে মনোনয়ন লাভ করে।
গাজী
গাজী বা গাজি (غازی) শব্দটির উৎপত্তি আরবি গজওয়া (আরবি: غزوا) হতে। গাজী শব্দের অর্থ যুদ্ধে বিজয়ী বীর। গাজী বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে। জিহাদে বা যুদ্ধে অংশগ্রহণকারী মরে গেলে শহীদ বলা হয়। বিজয়ী হয়ে ফিরে এলে তাদের কে গাজী উপাধি দেওয়া হতো। এরা মুসলিম সমাজে সম্মানীয় ব্যক্তিত্ব।
বেঙ্গল গেজেট
thumb|হিকির বেঙ্গল গেজেট। বেঙ্গল গেজেট বা হিকির বেঙ্গল গেজেট ছিল ভারতের কলকাতা থেকে প্রকাশিত একটি ইংরেজি সাপ্তাহিক পত্রিকা। এটি ছিলো ভারতের প্রথম প্রধান পত্রিকা যা ১৭৮০ সালের ২৯শে জানুয়ারি যাত্রা শুরু করে। এটি দুই বছর পর্যন্ত প্রকাশ হয়েছিল। ১২ ইঞ্চি দীর্ঘ ও ৮ ইঞ্চি প্রস্থ দুই পৃষ্ঠার এ পত্রিকাটির মালিক, সম্পাদক ও প্রকাশক ছিলেন জেমস অগাস্টাস হিকি। ২৩শে মার্চ ১৭৮২ সালে পত্রিকাটির প্রকাশনা বন্ধ হয়ে যায়।
প্রতিষ্ঠাতা
জেমস অগাস্টাস হিকি নামে একজন অত্যন্ত অদ্ভুত প্রকৃতির আইরিশ পত্রিকাটি প্রতিষ্ঠা করে যিনি পূর্বে দেনার দায়ে দুই বছর জেলে কাটান। পরবর্তীতে গভর্নর জেনারেল লর্ড ওয়ারেন হেস্টিংস-এর রোষানলে পরে পুনরায় জেলে যান। তিনি অধিকাংশ সময়ই লর্ড হেস্টিংসের স্ত্রী লেডি হেস্টিংসকে ব্যঙ্গ করে তাই নিবন্ধ প্রকাশ করতেন। তিনি জেলে থাকা অবস্থায়ও তার লেখা চালিয়ে যান ও পরবর্তীকালে লর্ড হেস্টিংসের আদেশে তার লেখার যন্ত্র বাজেয়াপ্ত করা হয়। হিকির এই পত্রিকাটিই ভারতীয় উপমহাদেশের প্রথম ইংরেজি পত্রিকা ও একই সাথে উপমহাদেশের প্রথম কাগজে মুদ্রিত পত্রিকা। সেসময় ভারতে দায়িত্ব পালন করা ব্রিটিশ সৈন্যদের কাছেই শুধুমাত্র পত্রিকাটি জনপ্রিয়তা অর্জন করেনি সাথে সাথে এটি ভারতীয়দের নিজেদের পত্রিকা প্রকাশে উৎসাহিতও করেছিল।
ইতিহাস
বেঙ্গল গেজেট পত্রিকাটির ইতিহাস কিছুটা বৈচিত্র্যপূর্ণ। কারণ এটির প্রতিষ্ঠাতা জেমস আগাস্টাস হিকি কিছুটা জেদ করেই এই পত্রিকাটি প্রকাশ করা শুরু করেন। এটি প্রকাশের আগে তিনি জেলে ছিলেন। তখনকার সময়ে জেলে থাকলে নিজের খরচ নিজেকেই চালাতে হতো। হিকি জেলে বসেই ছাপাখানার কাজ করতেন। সেখানে বিজ্ঞাপন, দলিল, দিনপঞ্জিকা ইত্যাদি ছাপানোর কাজ করতেন। কিছুদিন পর যখন দেখলেন ছাপাখানায় বেশি সুবিধা করতে পারছেন না তখন তিনি পত্রিকা প্রকাশের সিদ্ধান্ত নিলেন। ১৭৮০ সালে, কলকাতার ৬৭ নম্বর রাধাবাজার থেকে প্রকাশিত হল হিকির বেঙ্গল গেজেট। হিকির পত্রিকার পাঠকশ্রেণী ছিল বেসরকারি ইংরেজ ব্যক্তিরা, ভারতবর্ষে ব্যবসা করতে আসা ইউরোপিয়ানরা। নিয়মিত পাঠকরা চিঠি লেখত। চিঠিতে লেখা হতো তৎকালীন প্রসাশনের বিভিন্ন দুর্নীতির খবরাখবর, অভাব-অভিযোগ। আদলতের বেআইনি কাজকর্ম, সিক্কা মুদ্রা বাতিলের ফলে অসুবিধাসহ প্রসাশনের আরো নানান অপকর্ম উঠে আসতো হিকির পত্রিকায়। বস্তুনিষ্ঠ সাংবাদিকতার জন্য যেমন হিকির শুভাকাঙ্ক্ষীর সংখ্যা বৃদ্ধি পাচ্ছিল তেমনি হিকির শত্রুও বৃদ্ধি পাচ্ছিল। বিশেষ করে গভর্নর হেস্টিংস এবং সুপ্রিমকোর্টের প্রধানবিচারপতি ইলিজা ইম্পে আরো বেশি ক্ষেপে যান। হেস্টিংস একের পর এক মামলা দিতে থাকেন হিকির বিরুদ্ধে। তিনি এবং ইলিজা ইম্পে সুযোগ খুঁজতে থাকেন হিকিকে জব্দ করার। একসময় হিকি গ্রেপ্তার হন। ১৭৮২ সালে, পত্রিকা প্রতিষ্ঠার মাত্র দুবছরের মাথায় হেস্টিংসের ইঙ্গিতে হিকির বেঙ্গল গেজেট বায়েজাপ্ত করা হয়।
বর্ণনা
পত্রিকাটিতে মূলত বিজ্ঞাপন, বিদেশি ইংরেজি পত্রিকা থেকে উদ্ধৃতি ও সংবাদদাতাদের বিবরণধর্মী লেখা ছাপা হতো। “পোয়েটস কর্ণার” নামে একটি বিশেষ অংশ ছিল। এ অংশটি অনেকেরই নজর কেড়েছিল। হিকি সহ আরো কয়েকজন নিয়মিত কবিতা লিখতেন। প্রেম-ভালোবাসা, প্রাকৃতিক সৌন্দর্য ছিল কবিতার বিষয়বস্তু। প্রকাশের প্রথম মাসে কোন রাজনৈতিক বিবাদপূর্ণ লেখা ছাপা হয়নি। পরে প্রশাসনের বিরুদ্ধে কিছু লেখা বের হলে ১৭৮০ সালের ১৪ই নভেম্বর ফোর্ট উইলিয়াম থেকে একটি বিজ্ঞপ্তি জারি করে ডাকঘর মারফর পত্রিকা বিতরণ বন্ধ করা হয়। পরবর্তীতে হিকি মামলায় জড়িয়ে পড়েন।
জেনেভা
thumb|right|250px|জেনেভা শহরের বিভিন্ন উল্লেখযোগ্য স্থাপনা জেনেভা (Genève, Genf, Ginevra ; Genevra) হচ্ছে জুরিখের পর সুইজারল্যান্ডের দ্বিতীয় বৃহত্তম জনবহুল শহর। এবং রোম্যানডি (সুইজারল্যান্ডের ফরাসি ভাষী অঞ্চল) অংশের সবচেয়ে জনবহুল শহর। রোন নদী ও জেনেভা লেক যেখানে মিলিত হয়েছে, সেই স্থানটিতে এই শহরের অবস্থান। জেনেভা রিপাবলিক অ্যান্ড ক্যান্টন অফ জেনেভা-এর রাজধানী।
জুন ২০০৮-এর হিসাব অনুযায়ী জেনেভার জনসংখ্যা ১,৮৬,৮২৫, এবং ২০০৭ সালের আদমশুমারী অনুসারে মেট্রোপলিটান অঞ্চলে মোট বাড়ি আছে ৮,১২,০০০টি।
বৈশ্বিক গুরুত্ব
জেনেভা বিশ্বব্যাপী কূটনীতি এবং আন্তর্জাতিক সম্পর্কের কেন্দ্রবিন্দু, এবং অনেক সময়ই এটিকে গ্লোবাল সিটি বা বৈশ্বিক শহর বলে অভিহিত করা হয়। বিশেষ করে বিভিন্ন বিখ্যাত আন্তর্জাতিক সংগঠন, যেমন জাতিসংঘের বিভিন্ন সংস্থার কেন্দ্রীয় সদরদপ্তর এখানে অবস্থিত। এছাড়াও আন্তর্জাতিক সংগঠন রেড ক্রসের সদরদপ্তরও এখানেই অবস্থিত। জেনেভা শহরেই জাতিসংঘের মানবাধিকার সম্পর্কিত জেনেভা কনভেনশন স্বাক্ষরিত হয়েছিলো, যা যুদ্ধকালীন অযোদ্ধা ও যুদ্ধবন্দীদের মানবাধিকার রক্ষার একটি সনদ হিসেবে বিবেচিত।
যাদব (মহাভারত)
যাদব বা যাদবগণ (আক্ষরিক অর্থে, যদু ) ছিলেন প্রাচীন ভারতীয় জনগণ যারা চন্দ্রবংশ বংশের কিংবদন্তি রাজা যদু থেকে এসেছে বলে বিশ্বাস করা হয়। অভিরা, অন্ধক, বৃষ্ণি ও সত্বতারা, যারা সকলেই কৃষ্ণের উপাসনা করত সেই সম্প্রদায়টি বিভিন্ন গোষ্ঠীর সমন্বয়ে গঠিত হয়েছিল। হিন্দু ধর্মগ্রন্থ মহাভারত অনুসারে, যদু-এর বংশধরর হলেন যাদব।      প্রাচীন ভারতীয় সাহিত্যে এগুলিকে যদু বংশের অংশ হিসাবে তালিকাভুক্ত করা হয়েছে। বিভিন্ন সময়ে ভারতীয় উপমহাদেশের বেশ কিছু সম্প্রদায় ও রাজবংশ রয়েছে যারা প্রাচীন যাদব বংশ এবং কিংবদন্তি যাদব ব্যক্তিত্বের বংশধর বলে দাবি করেছে, এইভাবে নিজেদেরকে যাদব বলে বর্ণনা করেছে।
সমাজবিজ্ঞানী এম এস রাও এবং ঐতিহাসিক পি এম চান্দরকর ও টি পদ্মজা বলেছেন যে প্রাচীন যাদব বংশের সাথে আহিরদের সমতুল্য করার জন্য শিলালিপি ও ঐতিহাসিক প্রমাণ বিদ্যমান।  মহাভারত যুগের যাদবরা বৈষ্ণবধর্মের অনুসারী হিসেবে পরিচিত ছিল, যার মধ্যে কৃষ্ণ ছিলেন নেতা: তারা পেশায় গোপ (গো-পালক) ছিলেন, কিন্তু একই সময়ে তারা কুরুক্ষেত্রের যুদ্ধে অংশগ্রহণ করে ক্ষত্রিয়দের মর্যাদা ধারণ করেছিলেন। বর্তমান আহিররাও বৈষ্ণবধর্মের অনুসারী।
এটি বেশ কয়েকটি প্রধান পুরাণের বংশানুচরিত (বংশবৃত্ত) বিভাগ থেকে অনুমান করা যায় যে, যাদবরা আরাবল্লী অঞ্চল, গুজরাট, নর্মদা উপত্যকা, উত্তর দাক্ষিণাত্য এবং পূর্ব গঙ্গা উপত্যকা জুড়ে ছড়িয়ে পড়েছিল। মহাভারত ও পুরাণ উল্লেখ করেছে যে যদু বা যাদবরা, বহু গোষ্ঠীর সমন্বয়ে গঠিত সংঘ মথুরা অঞ্চলের শাসক,  এবং যাজকীয় গোপালক ছিল। মহাভারত মগধের পৌরব শাসকদের চাপের কারণে মথুরা থেকে দ্বারকায় যাদবদের দেশত্যাগের কথাও উল্লেখ করে এবং সম্ভবত কুরুদের কাছ থেকেও।
হাইহায়া
হাইহায়ারা ছিল পাঁচটি গণের (গোষ্ঠী) প্রাচীন সংঘ, যারা সাধারণ পূর্বপুরুষ, যদু থেকে এসেছে বলে মনে করা হয়। এই পাঁচটি গোষ্ঠী হল বিতিহোত্র, শরীয়তা, ভোজা, অবন্তী ও টুন্ডিকেরা। পাঁচটি হাইহায়া গোষ্ঠী নিজেদের তালাজংঘা নামে অভিহিত করত। পুরাণ অনুসারে, হাইহায়া ছিলেন যদু-পুত্র সহস্রাজীতের নাতি। কৌটিল্য তার অর্থশাস্ত্রে হাইহায়াদের কথা উল্লেখ করেছেন। পুরাণে, অর্জুন কার্তবীর্য "কর্কোটক নাগ" থেকে মহিষমতি  জিয়ে করেছিলেন এবং এটিকে তার রাজধানী করেছিলেন।
পরবর্তীকালে, হাইহায়ারা তাদের মধ্যে সবচেয়ে প্রভাবশালী গোষ্ঠীর নামেও পরিচিত হয়— বিতিহোত্র। পুরাণ অনুসারে, বিতিহোত্র ছিলেন অর্জুন কার্তবীর্যের প্রপৌত্র এবং তালাজংঘার জ্যেষ্ঠ পুত্র।  উজ্জয়িনীর শেষ বিতিহোত্র শাসক রিপুঞ্জয়কে তার অমাত্য (মন্ত্রী) পুলিকা কর্তৃক উৎখাত করা হয়েছিল, যিনি তার পুত্র প্রদ্যোতকে সিংহাসনে বসিয়েছিলেন। দিঘা নিকায়ার মহাগোবিন্দসুতন্ত অবন্তী রাজা ভেসভু (বিশ্বভু) এবং তার রাজধানী মহিষাতি (মহিষমতি) সম্পর্কে উল্লেখ করেছেন। সম্ভবত তিনি ভিতিহোত্র শাসক ছিলেন।
শশবিন্দু
রামায়ণের বলকাণ্ডে (৭০.২৮) হাইহায়া ও তালাজংঘের সঙ্গে শশবিন্দুর উল্লেখ আছে। শশবিন্দু বা শশবিন্দবগণকে শশবিন্দুর বংশধর হিসেবে বিশ্বাস করা হয়, যিনি চক্রবর্তী (সর্বজনীন শাসক)  এবং ক্রোষ্টুর প্রপৌত্র চিত্ররথের পুত্র।
চেদি
চেদি বা চৈদ্যরা ছিল প্রাচীন যাদব গোষ্ঠী, যাদের অঞ্চলটি কুরু রাজা বাসু দ্বারা জয় করা হয়েছিল, যিনি এইভাবে তাঁর উপাধি লাভ করেছিলেন, চৈদ্যপরিচারা (চৈদ্যদের জয়ী) অথবা উপরীচার  (অতিক্রমকারী)। পুরাণ অনুসারে, চেদিরা ছিল চিডির বংশধর, কৈশিকের পুত্র, বিদর্ভের নাতি, ক্রোষ্টের বংশধর এবং রাজা চেদির পুত্র ছিলেন মহারাজা দামগোশী (মহাভারতের শিশুপালের পিতা)। এবং তারপর বংশকে হিন্দু ঘোসি বলা হত।
সতত্ব
ঐতরেয় ব্রাহ্মণ (৮.১৪) অনুসারে, সত্ত্বরা ছিল ভোজদের অধীনস্থ দক্ষিণের লোক। শতপথ ব্রাহ্মণ (১৩.৫.৪.২১) উল্লেখ করেছে যে ভরত সতত্বের বলি ঘোড়া দখল করেছিলেন। পাণিনি, তার অষ্টাধ্যায়ীতে সত্ত্বগুলিকে ক্ষত্রিয় গোত্রের অন্তর্ভুক্ত বলে উল্লেখ করেছেন, যার সঙ্ঘ (উপজাতীয় অলিগার্চি) সরকার রয়েছে, কিন্তু মনুস্মৃতিতে (১০.২৩), সত্ত্বগুলিকে ব্রত্য বৈশ্যের শ্রেণীতে রাখা হয়েছে।
হরিবংশ (৯৫.৫২৪২-৮) তে পাওয়া ঐতিহ্য অনুসারে, সাতবত ছিলেন যাদব রাজা মধুর বংশধর এবং সতত্বের পুত্র ভীম রামের সমসাময়িক ছিলেন। রাম ও তার ভাইদের মৃত্যুর পর ভীম মথুরা শহরটি ইক্ষ্বাকুদের কাছ থেকে উদ্ধার করেন। ভীম সত্ত্বের পুত্র অন্ধক রামের পুত্র কুশের সমসাময়িক ছিলেন। তিনি তার পিতার স্থলাভিষিক্ত হন মথুরার সিংহাসনে।
অন্ধক, বৃষ্ণী, কুকুর, ভোজ এবং সুরসেনরা ক্রোষ্টুর বংশধর,  সতত্ব থেকে এসেছে বলে মনে করা হয়। এই গোষ্ঠীগুলি সতবত গোষ্ঠী নামেও পরিচিত ছিল।
যাদব আত্মীয়তা ব্যবস্থা
আধুনিক ইতিহাসবিদ, রোমিলা থাপারের মতে, যাদবদের আত্মীয়তা-প্রণালী মাতৃতান্ত্রিক কাঠামোর চিহ্ন দেখায়, যা তাদের ক্রস-কাজিন বিবাহের উল্লেখ থেকে পাওয়া যায়। ইন্দো আর্য আত্মীয়তা ব্যবস্থায় এটি বিশেষভাবে নিষিদ্ধ। বিষ্ণুপুরাণ উল্লেখ করেছে যে কৃষ্ণ বিদর্ভ রাজকন্যা রুক্মিণীকে বিয়ে করেছিলেন। তাঁর পুত্র প্রদ্যুম্ন রুক্মিণীর ভাই রুক্মীর কন্যা কাকুদ্বতীকে বিয়ে করেছিলেন। প্রদ্যুম্নের পুত্র অনিরুদ্ধ রুক্মীনের নাতনী সুভদ্রাকে বিয়ে করেন।
শূরসেন ও কৃষ্ণ
বৌদ্ধ ও জৈন গ্রন্থে ১৬টি শক্তিশালী রাজ্যের (শোদশা মহাজনপদ) তালিকা রয়েছে, যেটি খ্রিস্টপূর্ব ৬ষ্ঠ শতাব্দীর প্রথম দিকে বিকাশ লাভ করেছিল। বৌদ্ধ ধর্মগ্রন্থ অঙ্গুত্তরনিকায় উল্লিখিত রাজ্যগুলির মধ্যে শূরসেন ছিলেন অন্যতম। শূরসেনদের রাজধানী ছিল মথুরা, যা মদুরা নামেও পরিচিত ছিল। মেগাস্থিনিস (৩৫০ – ২৫০ খ্রিষ্টপূর্বাব্দ) উল্লেখ করেছেন যে মথুরা অঞ্চলে বসবাসকারী সৌরসেনোই (শুরসেনারা) হেরাক্লিসের উপাসনা করতেন, যার দ্বারা তিনি বোঝাতেন বাসুদেব কৃষ্ণ, ভারতীয় দেবতা যিনি হেরাকলসের সাথে সবচেয়ে কাছাকাছি সাদৃশ্যপূর্ণ। বাসুদেব কৃষ্ণের পূজা মথুরা অঞ্চলে উদ্ভূত বলে মনে হয়।
শূরসেনদের উৎপত্তি সম্পর্কে বেশ কিছু ঐতিহ্য বিদ্যমান। লিঙ্গপুরাণ (১.৬৮.১৯) এ পাওয়া ঐতিহ্য অনুসারে, শূরসেনরা ছিলেন অর্জুন কার্তবীর্যের পুত্র শূরসেনের বংশধর। রামায়ণ (৭.৬২.৬) ও বিষ্ণুপুরাণ (৪.৪.৪৬) তে পাওয়া আরেকটি ঐতিহ্য অনুসারে, শূরসেনরা রামের ভাই শত্রুঘ্নের পুত্র শূরসেনের বংশধর ছিলেন। দেবীভাগবত পুরাণ (৪.১.৩) অনুসারে, শূরসেন ছিলেন বাসুদেবের পিতা, কৃষ্ণের পিতা। আলেকজান্ডার কানিংহাম তার Ancient Geography of India এ বলেন যে শূরসেনের কারণে তার পিতামহ, কৃষ্ণ ও তার বংশধররা সূরসেন নামে পরিচিত ছিলেন। ভাসা তার বালাচরিত এ উল্লেখ করেছেন যে কংসের মা ছিলেন একজন শূরসেনা (শৌরসেনিমাতা)।
ধর্মীয় আসন
প্রধান রাজ্য ও জায়গির ছাড়াও, তাদের ধর্মীয় ক্ষমতার গুণে তাদের দেওয়া পীঠাম (আসন)। উদাহরণস্বরূপ, ওয়ারঙ্গলের মধ্যে চৌদ্দটি আসন (পীঠম) ছিল ১৪২৫ সালে (শকা সংবৎ) দেওয়া সনদ অনুসারে, শ্রী প্রতাপ রুদ্র, ওয়ারাঙ্গলের মহারাজা, শ্রী কোন্ডিয়াহ গুরুকে, চৌদ্দটি আসনের প্রধান হিসেবে। পরবর্তীকালে ১৫৬০ খ্রিস্টাব্দে কুতুবশাহীর সুলতান আবদুল্লাহ যখন ভাগ্যনগর প্রতিষ্ঠা করেন তখন তাদের অধিকার স্বীকৃত ও স্বীকৃত হয় এবং মানুগালের পরিবর্তে গোলকোণ্ডা নামটি রাখা হয়। ১০৭১ হিজরিতে কুতুবশাহী রাজবংশের সুলতান আবদুল্লাহ কর্তৃক প্রদত্ত সনদ অনুসারে, কোন্ডিয়াহ এই স্থানের রহস্য সমাধানে তার ক্যারিশমা ব্যবহার করে সুলতানের জন্য দুর্গ তৈরি করেছিলেন এবং তার জন্য মাটির নিচে চাপা স্বর্ণমুদ্রাও আবিষ্কার করেছিলেন। বিনিময়ে, সুলতান তাকে চৌদ্দটি আসনের প্রধানের কারণে কোন্ডিয়াহকে অধিকার ও সুযোগ-সুবিধা প্রদানের সনদ দিয়েছিলেন, এবং কোন্ডিয়াহের বারোটি শ্রেণীর ও দুই শ্রেণীর, যদিও একজন অনুসারী ছিলেন, পীথামসের প্রধান ছিলেন। সম্ভবত এই সময়ে প্রভাব অধীন ছিল যদিও তারা বিভাগে অন্তর্ভুক্ত করা হয়েছিল।
কারিওয়ালি
কারিওয়ালি (Karivali) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে কারিওয়ালি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
বৃহস্পতি (দ্ব্যর্থতা নিরসন)
বৃহস্পতি বলতে বোঝানো হতে পারে -
ইজাসা ইয়েনাও
ইজাসা চৈসাই ইয়েনাও (飯篠 長威斉 家直) ছিলেন তেনশিন শওদেন কাতোরি শিন্তো রিউ এর প্রতিষ্ঠাতা, যা আসলে এক প্রকার প্রথাগত ("কোরিউ")জানপানি মার্শাল আর্ট ।তার বৌদ্ধ মরণোত্তর নাম হল তাইগানিন-দেন-তাইরা-নো-আসোন-ইগা-নো-কামি-রাইওদো-হোন-দাইকোজি
তিনি একজন প্রসিদ্ধ বল্লমযোদ্ধা এবং তরবারিবিদ হিসাবে বিখ্যাত ছিলেন ,যিনি বর্তমান চিবা অঞ্চলে অবস্থিত চিবা পরিবারকে সেবা দিয়েছিলেন। যখন তার নিজ শহর ধ্বংস হয়ে যায় তখন তিনি ইতস্তত ভ্রমণ শুরু করেন । পরবর্তীতে তিনি কাতোরি মন্দিরের নিকটে বসতি স্থাপন করেন এবং ১৪৪৭ সালে তেনশিন শোদেন কাতোরি শিন্তো-রিউ প্রতিষ্ঠা করেন।
দাদার
উৎপত্তি
থাম্ব|পর্তুগিজ চার্চ, দাদার (পশ্চিম) ষোড়শ শতাব্দীতে, অঞ্চলটি নিম্ন মহিম হিসাবে পরিচিত ছিল কারণ এটি মুম্বাইয়ের সাতটি দ্বীপের একটি মহিম দ্বীপে অবস্থিত, যা বোম্বাই দ্বীপের পরে পুরো পর্তুগিজ আমলে সবচেয়ে গুরুত্বপূর্ণ ছিল। পর্তুগিজ ফ্রান্সিসকানরা এখানে নোসা সেনহোরা দে সালভাসো নামে একটি গির্জা তৈরি করেছিল, যা বর্তমানে পর্তুগিজ চার্চ নামে পরিচিত এবং এটি একটি দাদার গুরুত্বপূর্ণ চিহ্ন।
১৯ এবং ২০ শতক
দাদার- মাতুঙ্গাতে - Wadala - সাইযন ১৮৯৯-১৯০০ এর পরিকল্পনা মুম্বাই প্রথম পরিকল্পিত পরিকল্পনা ছিল। ১৮৯০-এর দশকের প্লেগ মহামারির পরে বোম্বে ইমপ্রুভমেন্ট ট্রাস্ট শহরটির কেন্দ্রে যানজট নিরসনের পরিকল্পনা তৈরি করেছিল। জরিপ পরিকল্পনা অনুসারে, দাদার-মতুঙ্গায় 60০,০০০ লোককে এবং সায়ন-মতুঙ্গায় সমান সংখ্যক লোককে থাকার ব্যবস্থা করা হয়েছিল। 85,000 মানুষ উন্নয়নের মধ্যে প্রাপ্ত করা ছিল Sewri -Wadala।
সিটি ইমপ্রুভমেন্ট ট্রাস্টের (সিট) অধীনে দাদারে স্থানান্তরিত প্রতিষ্ঠানগুলির মধ্যে ভিক্টোরিয়া জুবিলি টেকনিক্যাল ইনস্টিটিউট ছিল, যা এখন বীরমাতা জিজাবাই টেকনোলজিক্যাল ইনস্টিটিউট এবং কিং জর্জ স্কুল নামে পরিচিত, যা এখন আইইএস-এর রাজা শিবাজি বিদ্যালয় (বর্তমানে বেশ কয়েকটি বিদ্যালয়ের সংগ্রহ) নামে পরিচিত। পরিকল্পনাটি নির্মাণকে নিয়ন্ত্রণ করে এবং তাদের মধ্যে খোলা জায়গার সাথে তিন তলা উঁচু অবধি বিল্ডিং নির্মাণ সীমাবদ্ধ করে।
১৯৩৭ সালে রমনারাইন রুইয়া কলেজ এবং ১৯৩৯ সালে রামনিরঞ্জন পোদার কলেজ প্রতিষ্ঠিত হয়েছিল, যা দাদার আবাসিক অঞ্চল থেকে বিভিন্ন পাড়ায় রূপান্তর সম্পন্ন করেছিল। দুটি কলেজই এসপি মান্ডালি দ্বারা পরিচালিত। ডাঃ আন্তোনিও দা সিলভা উচ্চ বিদ্যালয় ব্রিটিশ ভারত আমলে ১৮৫১ সালে প্রতিষ্ঠিত একটি প্রাচীনতম স্কুল এখানে অবস্থিত।
মুম্বাইয়ের কটন মিলের যুগে বোম্বাই ডাইং (স্প্রিং মিলস), সোনার মহুর মিলস, কোহিনূর মিলস, রুবি মিলস এবং টাটা মিলস দাদরে অবস্থিত কয়েকটি মূল মিল ছিল। মুম্বাইয়ের মিলগুলির পুনর্নবীকরণের সময় এর মধ্যে কিছুগুলি পুনর্নবীকরণ বা অবসন্ন হয়ে যায়।
উপস্থাপন
দাদর বর্তমান রেলপথের কারণে বর্তমান দৃশ্যে গুরুত্ব বাড়ছে। পুরানো চাওলগুলি নতুন উঁচু দালানগুলিতে পথ দিচ্ছে। এইভাবে জায়গাটির আকাশছোঁয়া পরিবর্তন হচ্ছে। খোদাবাদ সার্কেল এবং এর আশেপাশের ভবনগুলি গ্রেড IIB এর ঐতিহ্যবাহী স্থান। থাম্ব|দাদার প্রাক্তন সুতি মিল
রেল যোগাযোগ
দাদার মুম্বাই মেট্রোর 3 লাইনও পরিবেশন করা হবে।
সড়ক পরিবহন
দাদার পূর্ব এছাড়াও থেকে আসছে তাদের জন্য একটি কী অদলবদল বিন্দু হয়েছে পুনে, Panvel এবং নভি মুম্বাই সড়ক পরিবহন দ্বারা। দাদার জিপিওর পাশের একটি বাসের কেন্দ্র হ'ল মুম্বাই থেকে আগত অনেক বাসের গন্তব্যস্থল।
মেট্রো
বর্তমানে মেট্রো 3 নির্মাণাধীন যা মুম্বাইয়ের সম্পূর্ণ আন্ডার গ্রাউন্ড মেট্রো রেল প্রকল্প।
দাগডি চল
দাগডি চল বা চউল মুম্বাই এর বাইকুল্লা সংলগ্ন একটি এলাকা। একসময়  এটি আসে পাশের কাপড় মিলের কাজকরা মজদুরদের বসবাসের জায়গা ছিল। এখন এটি একটি বিখ্যাত মাফিয়া ডন থেকে রাজনিতিক অরুন গাউলির দুর্গবাড়ি নামেই বেশি পরিচিত। ২০১৫ সালে একটি মারাঠি চলচ্চিত্র মুক্তি পায় যার নাম ছিল "দাগড়ি চাল" যার অভিনেতা ছিলেন অঙ্কুশ  চৌধুরী, মার্কণ্ড দেশপান্ডে, আর পুজা স্বাওন্ত। এই ছবিতে ১৯৯৫-৯৬ এর সবচেয়ে বড় গাং এর যুদ্ধ দেখান হয়ে ছিল।
দাঁতা রাজ্য
দাঁতা রাজ্য ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। বর্তমানে এটি গুজরাত রাজ্যের উত্তর-পূর্ব দিকে অবস্থিত। রাজ্যটির রাজধানী ছিল দাঁতা শহরে, যা রাজ্য গঠনের পর বনাসকাণ্ঠা জেলায় অবস্থিত।
ইতিহাস
১৬০৮ খ্রিস্টাব্দে দাঁতা রাজ্যের প্রতিষ্ঠা হয়৷ ১৯৪৮ খ্রিস্টাব্দের ৬ই নভেম্বর দাঁতা রাজ্যের শেষ শাসক ভবানীসিংজী বরদের সম্মতি স্বাক্ষরে রাজ্যটি ভারতীয় অধিরাজ্যে যোগদান করেন৷
শাসকবর্গ
দাঁতা দেশীয় রাজ্যের শাসকগণ মহারাণা উপাধিতে ভূষিত হতেন৷
ধলবাড়িয়া ইউনিয়ন
ধলবাড়িয়া ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
অটো শ্লুটার
জন্ম ও শিক্ষা
অটো শ্লুটার ১৮৭২ সালের ১২ নভেম্বর জার্মানীতে জন্মগ্রহণ করেন ও ১৯৫৯ সালের ১২ অক্টোবর তারিখে জার্মানীর হালে শহরে মৃত্যুবরণ করেন।
কর্মজীবন
তিনি ১৯১১ সাল থেকে ১৯৫৯ সালে তার মৃত্যুর পূর্ব পর্যন্ত হালে বিশ্ববিদ্যালয়ে শিক্ষক হিসেবে কর্মরত ছিলেন।
ভূগোলে অবদান
অটো শ্লুটারই সর্বপ্রথম ভুগোলে "ভূচিত্র" বিষয়ক ধারণা নিয়ে বিস্তারিত সমীক্ষার উপর জোর দেন। এই বিষয়ে তার অভিমত ছিলো "দৃশ্যমান ভূচিত্র" নিয়ে বিশদ আলোচনা করা ও এর মাধ্যমেই সিদ্ধান্তে উপনীত হওয়ার দ্বারা আমরা মানবীয় কর্মকাণ্ড ও তার সাথে পরিবেশ ও কালের সম্পর্ক নির্ণয় করতে পারি। তিনি মনে করতেন, "সাংস্কৃতিক ভূদৃশ্য ও প্রকৃতিক ভূদৃশ্যের মধ্যে পার্থক্য নিরূপন করা কঠিন।"
প্রকৃতিতন্ত্র
ডান|থাম্ব|ফ্রাঙ্কোয়েস কন্সেন, পদার্থবিদ্যার প্রতিষ্ঠাতা পিতা হিসাবে বিবেচিত। ১৭৫৮ সালে "টেবিলউ ইকোনমিক" (অর্থনৈতিক টেবিল) প্রকাশিত হয়। ডান|থাম্ব|পিয়ের স্যামুয়েল দ্য পন্ট ডি নিমারস, একজন বিশিষ্ট পদার্থবিজ্ঞানী। লা ফিজিওক্রেটিয়ের বইতে, ডু পন্ট কম শুল্ক ও মুক্ত বাণিজ্যকে সমর্থন করেছিলেন। ফিজিওক্র্যাসি (ফরাসি: ফিজিওক্র্যাটিক; গ্রিক থেকে "প্রকৃতির নিয়ম") একটি অর্থনৈতিক তত্ত্ব ১৮ শতকের আলোকিত জ্ঞানবিদের একটি গোষ্ঠী দ্বারা বিকশিত ফরাসি অর্থনীতিবিদ যারা বিশ্বাস করতেন যে জাতিগুলির সম্পদ সম্পূর্ণরূপে "ভূমি কৃষি" মূল্য থেকে প্রাপ্ত হয়েছিল অথবা "ভূমি উন্নয়ন" এবং যে কৃষি পণ্য অত্যন্ত মূল্যবান করা উচিত। তাদের তত্ত্বগুলি ফ্রান্সে উদ্ভূত হয়েছিল এবং ১৮ শতকের দ্বিতীয়ার্ধে এটি জনপ্রিয় ছিল। ফিজিওক্র্যাসি অর্থনীতির প্রথম সুপ্রতিষ্ঠিত তত্ত্বের মধ্যে একটি।Physiocratie
এই অভিযানটি বিশেষত ফ্রাঙ্কোয়েস কন্সেন (১৬৯৪-১৭৭৪) এবং অ্যান-রবার্ট-জ্যাকস তুর্গট (১৭২৭-১৭৮১) দ্বারা প্রভাবিত ছিল। এটি অবিলম্বে প্রথম আধুনিক স্কুল, শাস্ত্রীয় অর্থনীতির পূর্ববর্তী, যা ১৭৭৬ সালে অ্যাডাম স্মিথের জাতিসত্ত্বার প্রকাশনার সাথে শুরু হয়েছিল।
শারীরিক সম্পদের সবচেয়ে উল্লেখযোগ্য অবদান ছিল জাতীয় সম্পদের উৎস হিসাবে উৎপাদনশীল কাজে তাদের জোর দেওয়া। এটি পূর্ববর্তী স্কুলের বিপরীতে, বিশেষত বাণিজ্যভিত্তিক, যা প্রায়শই শাসক এর সম্পদ, স্বর্ণের জমা, বা বাণিজ্য ভারসাম্যকে কেন্দ্র করে। অর্থনীতির বাণিজ্যবিষয়ক স্কুল বলেছিল যে, বিক্রির সময়ে সমাজের পণ্যগুলিতে মূল্য তৈরি করা হয়েছিল, বিক্রেতার দ্বারা পণ্যগুলি তার পণ্যগুলিকে "আগে" মূল্যের চেয়ে বেশি অর্থের জন্য বিনিময় করে, অর্থনীতির ফিউজিওটিকাল স্কুল প্রথম ছিল মূল্য একমাত্র উৎস হিসাবে শ্রম দেখুন। যাইহোক, physiocrats জন্য, শুধুমাত্র কৃষি শ্রম সমাজের পণ্য এই মান তৈরি। সমস্ত "শিল্প" এবং অ-কৃষি শ্রমিকরা কৃষি শ্রমকে "অনাবশ্যক পরিপূরক" বলে।
সেই সময় ফিজিওক্রেটরা তাদের ধারণা প্রণয়ন করছিল, অর্থনীতি প্রায় সম্পূর্ণরূপে কৃষিজমি ছিল। সম্ভবতঃ এই তত্ত্বটি শুধুমাত্র কৃষি শ্রমকে মূল্যবান বলে বিবেচনা করা হয়। পদার্থবিদদের পণ্য ও সেবার উৎপাদনকে কৃষি উদ্বৃত্ত ব্যবহারের সমতুল্য বলে মনে করা হয়, যেহেতু বিদ্যুতের প্রধান উৎস মানুষের বা পশু পেশী থেকে ছিল এবং সমস্ত শক্তি কৃষি উৎপাদনের উদ্বৃত্ত থেকে প্রাপ্ত হয়েছিল। পুঁজিবাদী উৎপাদনে লাভ সত্যিই ভূমি মালিকের দ্বারা অর্জিত "ভাড়া" যা কৃষি উৎপাদন ঘটছে।
"Physiocrats তাদের কৃত্রিমতা জন্য শহর damned এবং জীবিত আরো প্রাকৃতিক শৈলী প্রশংসা। তারা কৃষকদের উদ্‌যাপন।" তারা নিজেদেরকে লেস ইকোনমিস্টেস বলে অভিহিত করে, কিন্তু সাধারণত তাদের অনুসরণ করা অর্থনৈতিক চিন্তাধারার অনেকগুলি স্কুল থেকে আলাদা করার জন্য ফিজিওক্যাট হিসাবে পরিচিত হয়।
প্রিকার্সর
পদার্থবিজ্ঞান একটি কৃষিবাদী দর্শন যা সেই সময়কার ইউরোপীয় গ্রামীণ সমাজের প্রেক্ষাপটে বিকশিত হয়েছিল। দেরি রোমান প্রজাতন্ত্রের মধ্যে, প্রভাবশালী সেনেটরীয় বর্গকে ব্যাংকিং বা বাণিজ্যগুলিতে যুক্ত হতে দেওয়া হয়নি কিন্তু আয়রনের জন্য তাদের ল্যাটিফুন্ডিয়া, বড় চাষের উপর নির্ভরশীল ছিল। তারা ফ্রীডম্যান প্রক্সিদের মাধ্যমে এই শাসনকে চরমপন্থী করেছিল, যারা অতিরিক্ত পণ্যদ্রব্য বিক্রি করেছিল।
অন্যান্য অনুপ্রেরণা চীন এর অর্থনৈতিক সিস্টেম থেকে এসেছিলেন, তারপর বিশ্বের বৃহত্তম। চীনের সমাজগুলি চারটি পেশাগতভাবে বিশিষ্ট, বিশেষত পণ্ডিত-আমলাতান্ত্রিক (যারা কৃষি জমিদার ছিল) শীর্ষস্থানীয় এবং ব্যবসায়ীরা নিচে (কারণ তারা উৎপাদন করে নি কিন্তু কেবল অন্যদের দ্বারা তৈরি পণ্য বিতরণ করে)। ফ্রাঙ্কোয়েস Quesnay মত নেতৃস্থানীয় physiocrats চিত্তাকর্ষক Confucian যারা চীন এর কৃষি নীতি সমর্থন করে। কিছু পণ্ডিত কৃষিবিদ্যার স্কুলে সংযোগ স্থাপন করেছেন, যা উটপাখি সাম্প্রদায়িকতা প্রচার করেছে। ফিজিওরসিটির অবিচ্ছেদ্য অংশগুলির মধ্যে একটি, লাইসসেজ ফায়ার, চীনের কুইনয়ের লেখাগুলি থেকে গৃহীত হয়েছিল, যা চীনা শব্দ ওয়ু উইই এর অনুবাদ ছিল। চেতনাগত প্রাকৃতিক আদেশটি চীনা তাওজমের "প্রকৃতির পথ" থেকে উদ্ভূত।
ইতিহাস
পিয়ের লে পেসেন্ট, সিয়ের ডি বোইসগিলবার্ট প্যারিসের লুই XIV এর স্থানীয় প্রশাসনের সদস্য হিসাবে কাজ করেছেন এবং তার কাজ সম্পর্কিত বিষয়গুলিতে প্যামফলেট এবং বুকলেট লিখেছেন: ট্যাক্সেশন, শস্য ব্যবসা, এবং অর্থ। লে পেসেন্ট দৃঢ়ভাবে বলেছিলেন যে সম্পদ স্বার্থ থেকে এসেছে এবং বাজারগুলি অর্থ প্রবাহ দ্বারা সংযুক্ত ছিল (অর্থাৎ ক্রেতাটির জন্য একটি ব্যয় উত্পাদকের জন্য রাজস্ব)। এভাবে তিনি বুঝতে পেরেছিলেন যে ঘাটতির সময়ে মূল্য কমিয়ে আনা - সেই সময়ে সাধারণ - অর্থনৈতিকভাবে বিপজ্জনক ছিল কারণ এটি উৎপাদনকে অসন্তোষ হিসাবে কাজ করেছিল। সাধারণভাবে, লে পেসেন্ট শস্য বাজারে কম সরকারি হস্তক্ষেপের পক্ষে সমর্থন দেয়, যেহেতু এই ধরনের হস্তক্ষেপ "প্রত্যাশা" তৈরি করবে যা নীতিটি কার্যকর হতে বাধা দেবে।
উদাহরণস্বরূপ, যদি সরকার বিদেশে মণি কিনেছে, তাহলে কিছু লোক ধারণা করবে যে সেখানে অভাব রয়েছে এবং আরো মজুদ কিনতে হবে, যা উচ্চতর দাম এবং আরও বেশি ঘাটতি নিয়ে আসে। এটি ফ্রি ট্রেডের এডভোকেসিটির প্রাথমিক উদাহরণ। বেনামে প্রকাশিত ট্র্যাক্টগুলিতে, ওয়াবান লা ডেম রয়ালে নামে পরিচিত একটি সিস্টেম প্রস্তাব করেছিলেন: এটি সম্পত্তি এবং বাণিজ্যের উপর অপেক্ষাকৃত ফ্ল্যাট ট্যাক্সে স্যুইচ করে ফ্রেঞ্চ ট্যাক্স কোডের প্রধান সরলীকরণ জড়িত ছিল। অর্থনীতিতে প্রাক্তন অভিজ্ঞতার পদ্ধতিগুলির সাথে বৈষম্যমূলক ব্যবহার করে ভুবন এর পরিসংখ্যান।
ফ্রান্স এবং ইংল্যান্ড (১৭৫৬-১৭৬৩) এর মধ্যে সাত বছরের যুদ্ধের সময়, শারীরিক আন্দোলন বৃদ্ধি পায়। বেশ কয়েকটি পত্রিকা হাজির হয়েছিল, নতুন অর্থনৈতিক ধারনাগুলির জন্য ফ্রান্সে ক্রমবর্ধমান দর্শকদের সংকেত প্রদান করেছিল। সর্বাধিক গুরুত্বপূর্ণ ছিল জার্নাল ইকোনমিকিক (১৭২১-১৭২৭), যা কৃষিবিজ্ঞান ও যুক্তিসঙ্গত পৌরসভা এবং জার্নাল ডু কমার্স (১৭৫৯-১৭৬২) উন্নীত করেছিল, যা আইরিশম্যান রিচার্ড ক্যান্টিলন (১৬৮০-১৭৩৪) দ্বারা ব্যাপকভাবে প্রভাবিত ছিল, উভয়ই শারীরিকভাবে প্রভাবিত ছিল ; দ্য জার্নাল ডি এল এগ্রিকালচার, ডু কমার্স এন্ড ডেস ফাইন্যান্সেস (১৭৬৫-১৭৭৪) এবং এফেমেরাইডস ডু সিটয়েন (১৭৬৭-১৭৭২এবং ১৭৭৪-১৭৭৬)।
এছাড়াও, ভিনসেন্ট ডি গোর্নে (১৭১২-১৭৫৯), ইন্টেন্ডেন্ট ডু কমার্স, ফ্রাঙ্কোয়েস ভেরন ডুভারজার ডি ফোর্বনিনিস (১৭২২-১৮০০) সহ দুটি গবেষকদের একত্রিত করেছিলেন এবং দুই বিখ্যাত চিকিৎসক পদার্থবিজ্ঞানী, অ্যান-রবার্ট-জ্যাকস টারগট (এক) ১৭২৭-১৭৮১)। অন্যদিকে, ফ্রাঙ্কোয়েস কন্সেন (১৭৯৪-১৭৭৪) সমসাময়িক জার্নালগুলিতে রুপান্তরিতভাবে লেখেন।
১৯ শতকের মার্কিন যুক্তরাষ্ট্রে হেনরি জর্জ জনস্বার্থে একমাত্র উৎস হিসাবে ভূমি ভাড়া সংগ্রহের পক্ষে অগ্রাধিকার দেন।
অর্থনৈতিক টেবিল
টেবিলউ ইকোনমিকিক বা ইকনমিক টেবিল একটি অর্থনৈতিক মডেল যার প্রথম বর্ণনা ফ্রান্সিস কুইসেনের ১৭৫২সালে, যা শারীরবৃত্তীয় অর্থনৈতিক তত্ত্বের ভিত্তি স্থাপন করেছিল। এটি অর্থের প্রচলন এবং অর্থনীতির আন্তঃসংযোগ প্রকৃতির আধুনিক ধারণাগুলির উৎসও ধারণ করে।
মডেল Quesnay তৈরি তিনটি অর্থনৈতিক এজেন্ট গঠিত: "মালিকানাধীন" বর্গ শুধুমাত্র জমিদারদের গঠিত; "উৎপাদনশীল" শ্রেণিতে কৃষি শ্রমিকদের অন্তর্ভুক্ত ছিল; "বর্বর" শ্রেণী কারিগর ও ব্যবসায়ীর তৈরি ছিল। তিন শ্রেণির মধ্যে উৎপাদনের প্রবাহ এবং নগদ মালিকানা শ্রেণির সাথে উত্থাপিত হয় কারণ তারা জমি মালিকানাধীন এবং অন্যান্য ক্লাস থেকে কেনা।
প্রাকৃতিক আদেশ
Physiocrats একটি "প্রাকৃতিক আদেশ" ছিল যে মানুষের একসঙ্গে বসবাস করার অনুমতি দেওয়া ছিল। পুরুষদের কিছুটা ইচ্ছাকৃতভাবে "সামাজিক চুক্তি" মাধ্যমে একত্রিত হয় নি। বরং, তাদেরকে প্রাকৃতিক আদেশের আইন আবিষ্কার করতে হয়েছিল যা ব্যক্তিদেরকে স্বাধীন স্বাধীনতা ছাড়াই সমাজে বসবাস করতে দেয়। প্রাকৃতিক আদেশ এই ধারণা চীন মধ্যে উদ্ভূত হয়েছিল। চীনারা বিশ্বাস করতেন যে, "মানবাধিকার" (সরকারী প্রতিষ্ঠান) এবং "প্রকৃতির পথ" (কন্সেনের প্রাকৃতিক আদেশ) -এর মধ্যে নিখুঁত সাদৃশ্য বিদ্যমান থাকলেই ভাল সরকার হতে পারে।
ব্যক্তিত্ব এবং লাইসেজ-ফায়ার
ফিজিওক্রেটস, বিশেষ করে তুরুগট বিশ্বাস করতেন যে স্বার্থে অর্থনীতির প্রতিটি বিভাগের ভূমিকা পালন করার প্রেরণা ছিল। প্রতিটি ব্যক্তি তাদের কোন পণ্যগুলি চান তা নির্ধারণ করার জন্য যথাযথ উপযুক্ত এবং কোন কাজটি তাদের জীবনের বাইরে থাকা উচিত সেগুলি সরবরাহ করবে। যদিও একজন ব্যক্তি অন্যদের সুবিধার জন্য শ্রম করতে পারে, তবে তারা নিজের উপকারের জন্য কঠোর পরিশ্রম করবে; তবে, প্রতিটি ব্যক্তির চাহিদা অনেক অন্যান্য লোকেদের দ্বারা সরবরাহ করা হচ্ছে। যখন একজন ব্যক্তির চাহিদা এবং অন্য ব্যক্তির ইচ্ছাগুলির মধ্যে সম্পূরক সম্পর্ক থাকে তখন সিস্টেমটি সর্বোত্তম কাজ করে এবং তাই বাণিজ্য বিধিনিষেধগুলি নিজের লক্ষ্য অর্জনে একটি অস্বাভাবিক বাধা রাখে। লিসেজেজ-ফায়ার ফিজিওরস ভিনসেন্ট ডি গুর্নে জনপ্রিয় হয়েছিলেন, যিনি ফরাসি ভাষায় ফ্রাঙ্কোয়েস Quesnay এর লেখাগুলি গ্রহণ করেছেন বলে মনে করা হয়।
ব্যক্তিগত সম্পত্তি
ভূমি মূল্য সম্পর্কিত কোনও তত্ত্ব ব্যক্তিগত সম্পত্তির মালিকানার পক্ষে দৃঢ় আইনি সহায়তা ব্যতীত কাজ করতে পারে। ব্যক্তিত্বের দৃঢ় অনুভূতির সাথে একত্রে, ব্যক্তিগত সম্পত্তি তেলাওয়ের কার্যকারিতার একটি গুরুত্বপূর্ণ উপাদান হয়ে উঠে। শারীরিক প্রতিষ্ঠানের ব্যক্তিগত সম্পত্তি প্রতিষ্ঠান বিশ্বাস করেন। তারা সামাজিক প্রতিষ্ঠান হিসাবে একটি গাছ এবং তার শাখা হিসাবে সম্পত্তি দেখেছি। তারা আসলে বলেছে যে জমিদারদের ভূমি উদ্বৃত্তিতে ২/৫ উপভোগ করতে হবে। তারাও দাবি করে যে জমিদারদের দেনা দেওয়া উচিত, অন্যথায় তারা জমি চাষীদের কাছ থেকে দূরে নিয়ে যাবে।
আয় কমানো
টুরগট প্রথমটি স্বীকার করেছিলেন যে "পরিবর্তনশীল ইনপুটগুলির ক্রমবর্ধমান অ্যাপ্লিকেশনগুলি ক্রমবর্ধমান হারে বৃদ্ধি পাবে, পরে এটি হ্রাসের হারের পরে এটি সর্বাধিক পৌঁছাবে না।" এটি একটি স্বীকৃতি ছিল যে জাতীয় সম্পদ বৃদ্ধির জন্য উৎপাদনশীলতা লাভের প্রয়োজনীয়তা ছিল চূড়ান্ত সীমা, এবং তাই, সম্পদ অসীম হতে পারে না।
বিনিয়োগ মূলধনের
কুইন্স এবং অ্যান রবার্ট জ্যাকস টারগোট উভয়ই, ব্যারন ডে লুনে স্বীকার করেছেন যে কৃষকদের উৎপাদন প্রক্রিয়া শুরু করার জন্য মূলধন প্রয়োজন ছিল এবং উভয়ই উৎপাদনশীলতা বৃদ্ধির জন্য প্রতিটি বছরের লাভের কিছু ব্যবহার করার সমর্থক ছিলেন। যখন তারা তাদের পণ্য উৎপাদনের সময় শ্রমিকদের বজায় রাখার জন্য মূলধন প্রয়োজন ছিল। টুরগট স্বীকৃতি দেন যে ভূমি মালিকানা ব্যতীত অন্য কিছু করার জন্য মূলধন ব্যবহার করে সুযোগ খরচ এবং ঝুঁকি আছে এবং তিনি "অর্থনীতির কৌশলগত ফাংশন" হিসাবে কাজ করে আগ্রহকে উৎসাহ দেন।
পরবর্তী উন্নয়ন
অ্যাডাম স্মিথ, ডেভিড রিকার্ডো, জন স্টুয়ার্ট মিল এবং হেনরি জর্জের উপরে, পদার্থবিদদের ধারণাগুলির প্রভাব ছিল স্বাধীনভাবে একই রকমের বিশ্বাসে আসা। একক ট্যাক্স আন্দোলনের নামে পরিচিত হয়ে ওঠে যাজক ছিলেন জরুরি শক্তি (ফ্ল্যাট ট্যাক্সের সাথে বিভ্রান্ত হবেন না)। একক কর জনসাধারণের রাজস্বের প্রধান বা একমাত্র উৎস হিসাবে ভূমি (ভূমি মূল্য করের) বার্ষিক ভাড়া মূল্যের ব্যবহারের প্রস্তাব।
ম্যাগনেসিয়াম সালফাইট
ম্যাগনেসিয়াম সালফাইট একটি অজৈব যৌগ যার রাসায়নিক সংকেত MgSO3। এটি সোদক কেলাস হিসাবে পাওয়া যায়। সাধারণত ম্যাগনেসিয়াম সালফাইটের সোদক কেলাসে ছয় অণু কেলাস জল থাকে। তাই সোদক ম্যাগনেসিয়াম সালফাইটের রাসায়নিক সংকেত ·6 লেখা হয়। একে ৪০ ডিগ্রি সেলসিয়াস তাপমাত্রার উপরে গরম করলে এর কেলাস জলের থেকে তিন অণু কেলাস জল বের হয়ে ম্যাগনেসিয়াম সালফাইট ট্রাইহাইড্রেট (·3) উৎপন্ন হয়। অনার্দ্র ম্যাগনেসিয়াম সালফাইট লবণ বাতাস থেকে জলীয় বাষ্প শোষণ করে।
প্রকৃতিতন্ত্র
নতুন পদার্থবিজ্ঞানীরা
নিউ ফিজিওটিক্স লীগ, যা নিউ ফিজিওক্যাটস নামেও পরিচিত, পদার্থবিজ্ঞান আদর্শের সবচেয়ে সাম্প্রতিক উন্নয়ন। এটি আসল পদার্থবিজ্ঞান মূলত একটি বিস্তৃত প্ল্যাটফর্ম চালু, প্রসারিত এবং ২১ শতকের বাস্তবতা বাস্তবে হালনাগাদ করা। নতুন পদার্থবিদরা ভূমি মূল্য করের একটি রূপকল্প বাস্তবায়নের পক্ষে তফসিল করেন, যা সরকারি রাজস্বের মূল উৎস হিসাবে ইউনিফাইড অবস্থান কর হিসাবে উল্লেখ করা হয়।
বিটুমিনাস
বিটুমিনাস হচ্ছে লিগনাইট কয়লার পরিবর্তিত রূপ। ধারণা করা হয়, মৃত গাছ-পালা ও উদ্ভিদজাত দ্রব্য হতে বিটুমিনাস কয়লা সৃষ্টি হতে ১৫ থেকে ২০ কোটি বছর লাগে।
রং
বিটুমিনাস কয়লার রং কালো।
কাঠিন্যতা
এর কাঠিন্যতা ০.৫-২.৫ এবং আপেক্ষিক গুরুত্ব ১.০-১.৮।
কার্বনের পরিমাণ
বিটুমিনাস কয়লায় ৬০-৮০ শতাংশ কার্বন থাকে।
ব্যবহার
পোড়া কয়লা বা কোক (coke), গ্যাস কার্বন ও কোল গ্যাস উৎপাদনে বিটুমিনাস কয়লা ব্যবহৃত হয়।
বহিঃসংযোগ
Ископаемый уголь
নাভারন রেলওয়ে স্টেশন
অবস্থান
নাভারন রেলওয়ে স্টেশন দর্শনা জংশন-খুলনা লাইনের যশোর-বেনাপোল অংশে অবস্থিত।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় নাভারন রেলওয়ে স্টেশন নির্মাণ করা হয়।
পরিষেবা
নাভারন রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বাংলাদেশ ও ভারতের মালবাহী ট্রেন।
ছত্রাক সংক্রমণ
ছত্রাক সংক্রমণ, যা মাইকোসিস নামেও পরিচিত, ছত্রাক দ্বারা সৃষ্ট রোগ। শরীরের বিভিন্ন অংশ গতানুগতিকভাবে আক্রান্ত হতে পারে; পৃষ্ঠীয়, ত্বকনিম্নস্থ এবং সমগ্র দেহ। উপরিভাগের ছত্রাক সংক্রমণের মধ্যে রয়েছে ত্বকের সাধারণ টিনিয়া, যেমন শরীরের টিনিয়া, কুঁচকি, হাত, পা এবং দাড়ি এবং খামির সংক্রমণ যেমন ছুলি। সাবকুটেনিয়াস প্রকারের মধ্যে রয়েছে ইউমাইসিটোমা এবং ক্রোমোব্লাস্টোমাইকোসিস, যা সাধারণত ত্বকে এবং নীচের টিস্যুগুলিকে প্রভাবিত করে।  সমগ্রদেহে ছত্রাক সংক্রমণ আরও গুরুতর এবং ক্রিপ্টোকোকোসিস, হিস্টোপ্লাজমোসিস, নিউমোসিস্টিস নিউমোনিয়া, অ্যাসপারগিলোসিস এবং মিউকোরমাইকোসিস অন্তর্ভুক্ত। লক্ষণ এবং উপসর্গ ব্যাপকভাবে লক্ষণীয়। সাধারণত উপরিভাগের সংক্রমণের সাথে ফুসকুড়ি হয়। ত্বকের মধ্যে বা ত্বকের নীচে ছত্রাকের সংক্রমণে পিণ্ড এবং ত্বকের পরিবর্তন হতে পারে। নিউমোনিয়ার মতো উপসর্গ বা মেনিনজাইটিস গভীর বা অন্ত্রের সংক্রমণও সাথে ঘটতে পারে।
ছত্রাক সর্বত্র আছে, কিন্তু শুধুমাত্র কিছু রোগ সৃষ্টি করে। ছত্রাকের সংক্রমণ ঘটে যখন স্পোরগুলি শ্বাসের মাধ্যমে নেওয়া হয়, ত্বকের সংস্পর্শে আসে বা ত্বকের মাধ্যমে শরীরে প্রবেশ করে যেমন কাটা, ক্ষত বা ইনজেকশনের মাধ্যমে। দুর্বল ইমিউন সিস্টেমের লোকেদের মধ্যে এটি হওয়ার সম্ভাবনা বেশি। এর মধ্যে রয়েছে এইচআইভি/এইডস-এর মতো অসুস্থতা এবং স্টেরয়েড বা ক্যান্সারের চিকিৎসার মতো ওষুধ গ্রহণকারী ব্যক্তিরা। যে ছত্রাকগুলি মানুষের মধ্যে সংক্রমণ ঘটায় তার মধ্যে রয়েছে খামির, ছাঁচ এবং ছত্রাক যা ছাঁচ এবং খামির উভয় হিসাবেই থাকতে পারে। ইস্ট ক্যান্ডিডা অ্যালবিকানগুলি উপসর্গগুলি ছাড়াই লোকেদের মধ্যে বাস করতে পারে এবং স্বাস্থ্যকর ব্যক্তিদের মধ্যে মুখের থ্রাশ বা ভ্যাজাইনাল ইস্ট ইনফেকশন এবং যারা নিজেরাই সংক্রমণের বিরুদ্ধে লড়াই করতে পারে না তাদের মধ্যে মারাত্মক সিস্টেমিক ক্যানডিডিয়াসিস উভয়েরই কারণ হতে পারে।
রোগ নির্ণয় সাধারণত লক্ষণ এবং উপসর্গ, মাইক্রোস্কোপি, সংস্কৃতির উপর ভিত্তি করে করা হয়, কখনও কখনও একটি বায়োপসি এবং মেডিকেল ইমেজিংয়ের সাহায্যের প্রয়োজন হয়। ত্বকের কিছু উপরিভাগের ছত্রাক সংক্রমণ অন্যান্য ত্বকের অবস্থার মতো দেখা দিতে পারে যেমন একজিমা এবং লাইকেন প্লানাস। চিকিৎসা সাধারণত ছত্রাকরোধী ওষুধ দিয়ে হয়, সাধারণত ক্রিম আকারে বা মুখের মাধ্যমে বা ইনজেকশনের মাধ্যমে, নির্দিষ্ট সংক্রমণ এবং এর মাত্রার উপর নির্ভর করে। কারও কারও অস্ত্রোপচারের মাধ্যমে সংক্রামিত টিস্যু কেটে ফেলার প্রয়োজন হয়।
ছত্রাকের সংক্রমণ বিশ্বব্যাপী ছড়িয়ে পড়ে এবং এটি সাধারণ, প্রতি বছর এক বিলিয়নেরও বেশি মানুষকে প্রভাবিত করে। ২০২০ সালে ছত্রাকজনিত রোগে আনুমানিক ১.৭ মিলিয়ন মৃত্যুর খবর পাওয়া গেছে। স্পোরোট্রিকোসিস, ক্রোমোব্লাস্টোমাইকোসিস এবং মাইসেটোমা সহ বেশ কয়েকটি উপেক্ষিত।
ছত্রাক সংক্রমণের একটি বিস্তৃত পরিসর অন্যান্য প্রাণীদের মধ্যে ঘটে এবং কিছু প্রাণী থেকে মানুষের মধ্যে সংক্রমণ হতে পারে।
চুকাই
চুকাই বা চুকুর বা মেস্তা বা টক ফল (সিলেটে হইলফা ), যা ইংরেজিতে রোজেলা, রোজেল ও সরেল (roselle, sorell) নামে পরিচিত, (Hibiscus sabdariffa) একপ্রকার উপগুল্ম জাতীয় উদ্ভিদের ফল। ফলটি টক স্বাদযুক্ত; রঙ গাঢ় লাল। পৃথিবীর অনেক দেশেই এই গাছের বাণিজ্যিক চাষ করা হয়। দক্ষিণ এশিয়ার দেশ বাংলাদেশেও এই ফল পাওয়া যায়। বাংলাদেশের সর্বত্রই ফলটি জন্মে, তবে বাণিজ্যিক চাষ হয় না। ক্রান্তীয় আফ্রিকা চুকাই গাছের আদি নিবাস বলে ধারণা করা হয়।
এটি অপ্রকৃত ফল। বৃতি এর ভক্ষ্য অংশ, যা খুবই পাতলা এবং পরিমাণে অল্প; গর্ভাশয় বড় এবং ছোট ছোট হুলযুক্ত। ভক্ষ্য অংশটি গর্ভাশয়কে ঘিরে থাকে। পরিপক্ব গর্ভাশয়ে অনেকগুলো বীজ থাকে। এটি বিদারী ফল, অর্থাৎ পাকলে এটি ফেটে যায় এবং বীজ ছড়িয়ে যায়।
নাম
বাংলাদেশের বিভিন্ন জায়গায় বিভিন্ন নামে ফলটি পরিচিত। যেমন: রাজশাহীতে চুকাই, খুলনায় ও সাতক্ষীরাতে অম্ব মধু বা অম্বল মধু, ধামরাই এবং মানিকগঞ্জে চুকুল, সিলেটে হইলফা, কুমিল্লায় মেডশ, মেট্টস বা মেষ্টা ইত্যাদি। এছাড়া চুকুর, চুকুরি, চুপুরি, চুকোর, চুপড়, চুকা, চুক্কি, চুই, মেস্তা, খিইরুপ ইত্যাদি নামও প্রচলিত আছে। এটি ভারতের আসামে টেঙ্গামোরা, কেরালায় লালচাটনি, ইরানে চায়ে-তরশ, আরব দেশগুলোতে কারকাদি, ক্যারিবিয় ও লাতিন আমেরিকায় সরেল, ইন্দোনেশিয়ায় রোজেলা, রোসেলা বা রোজেল, আফ্রিকার অনেকগুলো দেশে বিসাপ নামে পরিচিত। এছাড়া এটি সরেল নামেও পরিচিত।
ব্যবহার
বাংলাদেশে এটি একটি অপ্রচলিত ফল। টক স্বাদের কারণে জ্যাম, জেলি বা আচার তৈরিতে ব্যবহৃত হয় এটি। এছাড়া এদেশে টক বা খাট্টা রান্না করেও খাওয়া হয়। এর মধ্যে 'পেকটিন' আছে বলে শুধুমাত্র চিনি ও চুকাই দিয়ে সহজেই জ্যাম তৈরি করা যায়, আলাদাভাবে পেকটিন মেশাতে হয় না। অস্ট্রেলিয়া, বার্মা এবং ত্রিনিদাদে এই ফলটি জ্যাম তৈরিতে ব্যাপকভাবে ব্যবহৃত হয়। বাংলাদেশের অনেক জায়গায় এই জ্যাম লালভর্তা নামে পরিচিত। ইংরেজিতে যাকে সরেল জেলি নামে ডাকা হয়।
চুকাই অনেক দেশে সস্তা সবজি হিসেবে ব্যাপক ব্যবহৃত হয়। সম্ভবতঃ এটি মায়ানমারের সবচে জনপ্রিয় সবজি। চুকাই পাতা রসুন, কাঁচামরিচ ও চিংড়ি মাছ বা অন্য মাছ সহযোগে ভাজি করে অথবা তরকারি রান্না করে খাওয়া হয়। চুকাই পাতা ও চিংড়ি শুটকি দিয়ে টক বা খাট্টা রান্না করেও খাওয়া হয় এবং এটি মায়ানমারে বেশ জনপ্রিয়। বাংলাদেশের পার্বত্য চট্টগ্রামের চাকমাদের প্রিয় সবজির মধ্য এটি একটি। জুম পাহাড়ে এটার ভালো ফলন হয় ।চাকমা ভাষায় এটাকে আমিল্যে বলা হয়।
ইতালি, আফ্রিকা ও থাইল্যান্ডে চুকাই পাতা দিয়ে ভেষজ চা বানিয়ে খাওয়া হয়। ত্রিনিদাদে বিয়ারের সাথে এই চা মিশিয়ে খাওয়ার রেওয়াজ আছে।
চুকাই গাছ রক্তচাপ কমানোর ওষুধ হিসেবে ব্যবহার করা যায় বলে ধারণা করা হয়। এই গাছের কাণ্ড থেকে ভাল মানের আঁশ পাওয়া যায়; তাই অনেক দেশে পাটের বিকল্প হিসেবে চুকাই গাছ চাষ করা হয়। এক সময় চুকাই গাছ কবিরাজী ওষুধ হিসেবে মূত্রবর্ধক, মৃদু কোষ্ঠ-নরমকারী, হৃদরোগ, ক্যান্সার এবং স্নায়ুরোগের চিকিৎসায় ব্যবহৃত হতো।
তবে রক্তচাপ কমানোর ক্ষেত্রে চুকাই গাছের ক্ষমতা সম্পর্কে যথেষ্ট বৈজ্ঞানিক প্রমাণ নেই। রক্তের চর্বির মাত্রা নিয়ন্ত্রণেও এর ভূমিকা প্রমাণিত নয়। এ ব্যাপারে কিছু গবেষণা হয়েছে, তবে সেগুলোর ফলাফল সম্পর্কে মতভেদ আছে।
পঞ্চাশের মন্বন্তর
খ্রিস্টাব্দ ১৯৪৩, বঙ্গাব্দ ১৩৫০ সালের বাংলার দুর্ভিক্ষ, যেটি পঞ্চাশের মন্বন্তর নামে পরিচিত, ছিল দ্বিতীয় বিশ্বযুদ্ধের সময় ব্রিটিশ ভারতের (বর্তমানে বাংলাদেশ ও পূর্ব ভারত) বাংলা প্রদেশে দুর্ভিক্ষ। আনুমানিক ২.১-৩ মিলিয়ন বা ২১ থেকে ৩০ লাখ, ৬০.৩ মিলিয়ন জনসংখ্যার মধ্যে, অপুষ্টি, জনসংখ্যা স্থানচ্যুতি, অস্বাস্থ্যকর অবস্থা এবং স্বাস্থ্য সেবার অভাবের কারণে অনাহার, ম্যালেরিয়া এবং অন্যান্য রোগে মারা গেছে। লক্ষ লক্ষ লোক দরিদ্র হয়েছিল কারণ এই সংকট অর্থনীতির বড় অংশকে অভিভূত করেছিল এবং সামাজিক কাঠামোকে বিপর্যয়করভাবে ব্যাহত করেছিল। অবশেষে, পরিবারগুলি বিচ্ছিন্ন হয়ে যায়; পুরুষরা তাদের ছোট খামার বিক্রি করে এবং কাজ খুঁজতে বা ব্রিটিশ ভারতীয় সেনাবাহিনীতে যোগ দেওয়ার জন্য বাড়ি ছেড়ে চলে যায়, এবং মহিলা ও শিশুরা গৃহহীন অভিবাসী হয়ে ওঠে, প্রায়শই সংগঠিত ত্রাণের সন্ধানে কলকাতা বা অন্যান্য বড় শহরে ভ্রমণ করে। ইতিহাসবিদরা সাধারণত দুর্ভিক্ষকে নৃতাত্ত্বিক (মানবসৃষ্ট) হিসেবে চিহ্নিত করেন, জোর দিয়ে বলেন যে যুদ্ধকালীন ঔপনিবেশিক নীতিগুলি তৈরি করেছিল এবং তারপরে সংকটকে আরও বাড়িয়ে তুলেছিল। কিন্তু, সংখ্যালঘু দৃষ্টিভঙ্গি বলে যে দুর্ভিক্ষ প্রাকৃতিক কারণে হয়েছিল।
১৩৫০ বঙ্গাব্দে ( খ্রি. ১৯৪৩) এই দুর্ভিক্ষ হয়েছিল বলে একে 'পঞ্চাশের মন্বন্তর' বলা হয়। বিশেষ করে দুই বাংলায় দুর্ভিক্ষের করাল থাবা ছিল সবচেয়ে করুণ। এই করুণ পরিণতির জন্য তৎকালীন ব্রিটিশ প্রধানমন্ত্রী উইনস্টন চার্চিলকে সরাসরি দায়ী করা হয়েছে একটি নতুন বইয়ে। চার্চিলস সিক্রেট ওয়ার শীর্ষক বইটি লিখেছেন ভারতীয় লেখিকা মধুশ্রী মুখার্জি। বইটিতে লেখিকা এই দুর্ভিক্ষকে মানবসৃষ্ট বলে নিন্দা করেছেন। চার্চিলের বিরুদ্ধে বইটিতে তিনি অভিযোগ তোলেন, এই দুর্ভিক্ষ সৃষ্টির পেছনে বর্ণবৈষম্যও তাকে কিছুটা উসকে দিয়েছে।
জাপান প্রতিবেশী দেশ মায়ানমার (তৎকালীন বার্মা) দখল করে নেওয়ার পর তেতাল্লিশের মন্বন্তর শুরু হয়। ওই সময় বার্মা ছিল চাল আমদানির বড় উৎস। এই মন্বন্তরে বাংলাজুড়ে প্রায় ৩০ লক্ষ লোক না খেয়ে মারা যান। ভারতবর্ষের তৎকালীন ব্রিটিশ ঔপনিবেশিক শাসক সেনা ও যুদ্ধে নিয়োজিত কর্মীদের জন্য বিপুল পরিমাণ খাদ্য মজুদ করায় এই দুর্ভিক্ষ দেখা দেয়।
মজুদ করার কারণে হু হু করে বেড়ে যায় চালের দাম। একই সঙ্গে বাজারে তা দুষ্প্রাপ্য হয়ে ওঠে। জাপান ভারত দখল করলে খাদ্য যাতে শত্রুর হাতে না পৌঁছায়, এ জন্য ব্রিটিশ সরকার আগাম কিছু ব্যবস্থা নেয়। বাংলাজুড়ে ছড়িয়ে-ছিটিয়ে থাকা নৌকা ও গরুর গাড়ি হয় বাজেয়াপ্ত—নয় তো ধ্বংস করে ফেলে তারা। এতে চাল বা খাদ্য বিতরণ-ব্যবস্থাও ভেঙে পড়ে।
বাঙালির প্রধান খাবার চালের আকাল দেখা দেওয়ায় ভাতের জন্য সারা বাংলায় হাহাকার পড়ে যায়। গ্রাম থেকে গ্রামে ছড়িয়ে পড়ে দুর্ভিক্ষ। পথে-প্রান্তরে লুটিয়ে পড়তে থাকেন না খাওয়া মানুষ। এখানে-ওখানে পড়ে থাকতে দেখা যায় হাড্ডিসার লাশ। এ সময় জরুরি খাদ্য সরবরাহের জন্য চার্চিলের কাছে আবেদন করেও বারবার প্রত্যাখ্যাত হয়েছেন ভারতের তৎকালীন ব্রিটিশ কর্মকর্তারা। বিভিন্ন গ্রাম থেকে তখন বুভুক্ষু হাজার হাজার মানুষ একমুঠো অন্নের আশায় স্রোতের মতো ধাই করেছেন কলকাতার দিকে। দেখা গেছে, এসব অভাগা দলে দলে পথের ওপর পড়ে ধুঁকছেন আর আবর্জনার পাশে উচ্ছিষ্টে ভাগ বসাতে পরস্পর লড়ছেন। একই সময় ব্রিটিশ কর্মকর্তা এবং তাদের তোষামুদে অবস্থাপন্ন ভারতীয় লোকজন বাড়িতে বসে ভূরিভোজ করছেন।
মধুশ্রী মুখার্জির মতে, ব্রিটিশরাজের শাসনামলের এই অন্ধকারতম অধ্যায়টি এত দিন ছিল আড়ালে পড়ে। তিনি তা আলোতে নিয়ে এসেছেন। মধুশ্রী তার বইয়ে এমন সব তথ্যপ্রমাণ তুলে ধরেছেন, এতে ওই দুর্ভিক্ষের দায়ভার সরাসরি চার্চিলের ওপর চেপেছে।
দ্বিতীয় বিশ্বযুদ্ধের সময় মন্ত্রিসভার যেসব বৈঠক হয়েছে, এসব বৈঠকের বিশ্লেষণ রয়েছে বইয়ে। রয়েছে মন্ত্রণালয়ের তৎকালীন নথিপত্রের তথ্য। এর সঙ্গে যোগ হয়েছে মধুশ্রীর ব্যক্তিগত সংগ্রহশালার তথ্য। এসব তথ্যপ্রমাণ থেকে জানা যায়, চালে ঠাসা ব্রিটিশ জাহাজগুলো অস্ট্রেলিয়া থেকে এসে ভারতের পাশ দিয়ে চলে গেছে ভূমধ্যসাগরীয় এলাকার দিকে। ওই এলাকায় খাদ্যশস্যের বিশাল মজুদ গড়ে তোলা হয়।
ওই সময় যুক্তরাষ্ট্র ও অস্ট্রেলিয়া সহায়তার হাত বাড়াতে চেয়েছিল, কিন্তু চার্চিলের মন্ত্রিসভা তা মেনে নেয়নি। এমনকি এক পর্যায়ে যুক্তরাষ্ট্র যখন নিজের জাহাজে করে খাদ্য পাঠাতে চেয়েছে, ব্রিটিশ শাসক তাও গ্রহণ করেননি। জিওফিজিক্যাল রিসার্চ লেটার জার্নালে প্রকাশিত একটি গবেষণা প্রতিবেদন অনুযায়ী এই দুর্ভিক্ষের পেছনে প্রাকৃতিক কারণ খুঁজে পায়নি ভারতীয় ও মার্কিন গবেষকদের একটি দল। অর্থাৎ এই দুর্ভিক্ষের জন্য আবহাওয়া নয় বরং তৎকালীন বৃটিশ প্রধানমন্ত্রী উইনস্টন চার্চিলের অমানবিক নীতিই দায়ী ছিলো।
চাল
ভারত সরকারের দুর্ভিক্ষ কমিশন রিপোর্ট (১৯৪৫) বাংলাকে "চাল উৎপাদক ও চাল ভোক্তাদের একটি ভূমি" হিসাবে বর্ণনা করেছে। চাল বা ধান প্রদেশের কৃষি উৎপাদনের ওপর আধিপত্য বিস্তার করে, যা প্রদেশের কৃষি জমি ব্যবহারের প্রায় ৮৮ শতাংশ এবং সমস্ত ফসল বপনের ৭৫ শতাংশ। সামগ্রিকভাবে, বঙ্গদেশ ভারতের এক তৃতীয়াংশের ধান উৎপাদন করত এবং উৎপাদনের পরিমাণ অন্য কোনও একক প্রদেশের চেয়ে বেশি।  চাল দৈনিক খাদ্যদ্রব্যের ৭৫-৮৫% হিসাব থাকে।  মাছ দ্বিতীয় প্রধান খাদ্য উৎস ছিল,  ক্ষুদ্র পরিমাণে গমকে খাদ্য হিসাবে গ্রহণ করা হত। অন্যান্য খাদ্যদ্রব্য সাধারণত স্বল্প পরিমাণে গ্রহণ করা হত।
বাংলায় তিনটি মৌসুমি ফসল হিসাবে ধান চাষ করা হত। সবচেয়ে গুরুত্বপূর্ণ হল আমন ধান, যা শীতল ফসল হিসাবে মে ও জুনে বপন করা হয় এবং নভেম্বর ও ডিসেম্বর মাসে তোলা হয়। এটি বছরে উৎপাদিত ধানের প্রায় ৭০ শতাংশ। গুরুত্বপূর্ণভাবে, ১৯৪২ সালে চালের উৎপাদন (বিতর্কিত) কমে যাওয়া সবচেয়ে গুরুত্বপূর্ণ আমন ধান চাষের ক্ষেতে ঘটেছিল।
পরিবহন
বৃষ্টির জল বাংলার নদীগুলিকে পরিপূর্ণ করে দিত জলে, যার ফলে সেই সময় পরিবহনের নির্ভরযোগ্য মাধ্যম হয়ে উঠেছিল নদীগুলি এবং উপকূলীয় দক্ষিণ-পূর্ব সুন্দরবন সুবিশাল ব-দ্বীপ ও সমগ্র সুন্দরবন এলাকাতে নদী ছিল যোগাযোগের মাধ্যম। নদী পরিবহন বাংলার অর্থনৈতিক ব্যবস্থার বিভিন্ন দিকের অবিচ্ছেদ্য অংশ ছিল এবং নদী পথে পরিবহন ব্যবস্থা ছাড়া চালের উৎপাদন ও বিতরণে প্রায় অসম্ভব ছিল সেই সময়ে। নদী মৎস্যজীবী ও পরিবহন শ্রমিকদের জীবনযাত্রার ব্যবস্থা করে ছিল এবং বিভিন্ন ব্যবসায়ের পণ্য সরবরাহ ও পরিপূরক দ্রব্য যেমন কুলার, বাতা ও ঝুড়ি প্রস্তুতকারকদের জন্য অপরিহার্য ছিল। সড়ক পথ কম ছিল এবং সাধারণত তার মান বা অবস্থায় ভালো ছিল না এবং বাংলার বিস্তৃত রেলপথ মূলত সঙ্কটের শেষ পর্যায় পর্যন্ত সামরিক কাজে নিয়োজিত ছিল।
১৮৯০ থেকে ১৯১০ সালের মধ্যে বাংলায় রেলপথের উন্নয়ন দুর্ভিক্ষের অত্যধিক মৃত্যুহারে অবদান রাখে।
মাটি এবং জল সরবরাহ
বাংলার পূর্ব ও পশ্চিমের অংশের মাটির মধ্যে পার্থক্য রয়েছে। পূর্বাংশের বালুকাময় মাটি এবং সুন্দরবনের হালকা পাললিক মৃত্তিকা পশ্চিমবঙ্গের ভারী মৃত্তিকা পাওয়া যায়।
ছুটি খাঁ জামে মসজিদ
ছুটি খাঁ মসজিদ বাংলাদেশের চট্টগ্রাম জেলার মীরসরাইর একটি ঐতিহ্যবাহী মসজিদ। অধুনা ধ্বংসপ্রাপ্ত হলেও প্রতি শুক্রবার জুমার দিন এবং দুই ঈদের দিন এখানে দেশ বিদেশ থেকে ধর্মপ্রাণ মুসলমানদের সমাগম ঘটে। বৃহত্তর চট্টগ্রাম অঞ্চলের অন্যতম এই প্রাচীন মসজিদ দেখতে দেশের বিভিন্ন প্রান্ত হতে সারা বছর বিপুল পরিমাণ পর্যটকের সমাগম ঘটে।
অবস্থান
ঢাকা-চট্টগ্রাম পুরাতন মহাসড়কের পশ্চিম পাশে মসজিদটির অবস্থান। জোরারগঞ্জ ইউনিয়নের জোরারগঞ্জ বাজার থেকে মাত্র পাঁচ শ গজ উত্তরে পরাগলপুর নামক স্থানের ছুটি খাঁ দীঘির পূর্ব পাড়ে এই মসজিদ আবস্থিত।
ইতিহাস
ছুটি খাঁ মসজিদ চট্টগ্রামের মীরসরাইয়ের পরাগলপুর মৌজার দেওয়ানপুর গ্রামে অবস্থিত। জনসাধারণের কাছে ছুটি খাঁর দিঘি নামে পরিচিত এক পুকুরের পূর্ব পাড়ে মসজিদটির ধ্বংসাবশেষ পরিলক্ষিত হয়। ছুটি খান ছিলেন পরাগল খানের পুত্র। তিনি সুলতান আলাউদ্দিন হোসেন শাহের (১৪৯৪-১৫১৯) অধীনে চট্টগ্রামের জন্য সরকারি বাহিনীর লস্কর বা সেনা কর্মকর্তা ছিলেন।  বর্তমানে তাঁর মসজিদটি পরিপূর্ণভাবে ধ্বংসাবশেষে পর্যবসিত হয়েছে। মসজিদের খিলানের মতো মনে হয় এমন বেলে পাথরের স্থাপত্য ভগ্নাংশগুলি নতুন একটি মসজিদের আশেপাশে ছড়িয়ে ছিটিয়ে আছে। নতুন মসজিদটি এসব ধ্বংসাবশেষের উপরই নির্মিত হয়েছে। পোড়ামাটির নকশি ইটের অলঙ্করণ শোভিত ধ্বংসপ্রাপ্ত পশ্চিম দেওয়ালের একাংশ এবং কোণে সন্নিহিত বুরুজের অবশেষ ঝোপঝাড়ের মধ্য দিয়ে মাত্র কয়েক বছর আগেও দেখা যেত। মসজিদের কেন্দ্রীয় মিহরাব ও দুটি পার্শ্ব মিহরাবেও পোড়ামাটির লতাপাতার নকশা এবং শিকল ও ঘণ্টার মোটিফ দ্বারা সুশোভিত ছিল। ধ্বংসাবশেষ পরীক্ষায় দেখা যায়, এখানে ছয় গম্বুজবিশিষ্ট হোসেন শাহী আমলের মসজিদের অস্তিত্ব ছিল। মসজিদটির তিন খিলানযুক্ত প্রবেশপথ তিন মিহরাবের সমান্তরালে পশ্চিম দেওয়াল অবধি বিস্তৃত ছিল। মসজিদে নামাজের স্থানটি দু'স্তম্ভপথ দ্বারা তিনটি আইলে বিভক্ত ছিল।
বর্তমান অবস্থা
সঠিক রক্ষণাবেক্ষণ ও অযত্নের কারনে ঐতিহাসিক এই প্রাচীন নিদর্শন অনেক আগেই ধ্বংসপ্রাপ্ত হয়েছে, তবে বর্তমানে পুরাতন স্থাপনার উপরে বা কাছাকাছি আরেকটি ঐতিহাসিক ছুটি খাঁ মসজিদ নামে একতলা বিশিষ্ট মসজিদ নির্মান করা হয়েছে। এই মসজিদে প্রায় ৭৫০ জন মুসল্লী একসাথে নামাজ আদায় করতে পারেন।
যাতায়াত
ইচ্ছে হলেই গিয়ে দেখতে আসতে পারেন যে কোনো এক ছুটির দিনে। চট্টগ্রাম শহর থেকে যেতে সর্বোচ্চ সময় লাগবে ২ ঘন্টা। সকালে রওনা দিয়ে বিকেলেই ফিরে আসতে পারবেন। আবার হয়তো দুপুরবেলার নামাজটিও সেখানেই আদায় করে নিতে পারবেন। চট্টগ্রাম শহরের মাদারবাড়ি শুভপুর বাসষ্ট্যান্ড থেকে চয়েস বা উত্তরা বাসে করে জোরারগঞ্জ বাজাারেই নামতে পারবেন। ভাড়া নেবে সর্বোচ্চ ৮০টাকা। ঢাকা থেকে চট্টগ্রাম যাওয়ার পথে বারইয়ারহাট নেমে সিএনজি যোগে জোরারগঞ্জ আসলে দেখা মিলবে সড়কের পাশে দন্ডায়মান ঐতিহাসিক ছুটি খাঁ মসজিদটির।
সাংস্কৃতিক ভূদৃশ্য
সাংস্কৃতিক ভূদৃশ্য বলতে কোনো একটি স্থানের এমন এক অবস্থার কথা বলা হয় যেখানে প্রাকৃতিক বিভিন্ন উপাদান মানুষের তৈরী উপাদানের সাথে একত্রিত হয়ে উক্ত স্থানের জীবনযাত্রা ও দৃশ্যমান ব্যবস্থাকে পরিবর্তন করে এক নতুন আবহ দান করেছে।
সংজ্ঞার্থ
সরল অর্থে, সাংস্কৃতিক ভূদৃশ্য ভূরূপের কৃত্রিম পরিবেশকে বোঝায়। সাংস্কৃতিক ভূদৃশ্য একটি জনগোষ্ঠীর উদ্ভাবিত সাংস্কৃতিক প্রলক্ষণের উদ্ভব, বিকাশ,বিবর্তন সবকিছুর দলিল।
উদাহরণ
ওয়াল্ড হেরিটেজ কমিটি কর্তৃক নির্বাচিত কিছু সাংস্কৃতিক ভূদৃশ্য সংবলিত স্থানের তালিক নিচে দেয়া হলোঃ
প্যারাগুয়ে
থাম্ব|391x391পিক্সেল|Banco Bilbao Vizcaya Argentaria Paraguay প্যারাগুয়ে দক্ষিণ আমেরিকার দক্ষিণ-মধ্যভাগে অবস্থিত একটি ভূমিবেষ্টিত রাষ্ট্র। এর সরকারি নাম প্যারাগুয়ে প্রজাতন্ত্র (স্পেনীয় ভাষায় República del Paraguay রেপুব্লিকা দেল পারাগুয়াই; গুয়ারানি ভাষায় Tetã Paraguái তেতাঁ পারাগুয়াই)। দেশটি প্যারাগুয়ে নদী এবং পারানা নদীর মাধ্যমে দক্ষিণের প্রতিবেশী রাষ্ট্র আর্জেন্টিনা এবং আটলান্টিক মহাসাগরের সাথে সংযুক্ত। প্যারাগুয়ের রাজধানী ও বৃহত্তম শহরের নাম আসুনসিওন। ১৫৩৭ সালে প্রতিষ্ঠিত শহরটি পারাগুয়াই নদীর তীরে অবস্থিত দেশটির প্রধান নদীবন্দর। দেশটির উত্তর-পশ্চিমে বলিভিয়া, উত্তর ও উত্তর-পূর্ব দিকে ব্রাজিল এবং দক্ষিণে আর্জেন্টিনার সাথে সীমান্ত আছে।
পারাগুয়াই নদীটি প্যারাগুয়ে রাষ্ট্রের মাঝ বরাবর উত্তর থেকে দক্ষিণে প্রবাহিত হয়েছে এবং দেশটিকে পূর্ব-পশ্চিমে দুইভাগে ভাগ করেছে। প্যারাগুয়ের বেশির ভাগ জনগণ দেশটির পূর্বভাগে, অর্থাৎ পারাগুয়াই নদীর কাছে অবস্থিত উর্বর সমভূমিগুলিতে অথবা এগুলির পূর্বে ব্রাজিল সীমান্তের কাছে অবস্থিত জঙ্গলাকীর্ণ একটি মালভূমিতে বসবাস করে; এই অঞ্চলটির নাম পারানেনা। নদীর পশ্চিম দিকে গ্রান চাকো নামের একটি বৃহৎ, শুষ্ক সমভূমি অবস্থিত, যা প্যারাগুয়ের মোট ভূখণ্ডের ৬০%-এরও বেশি গঠন করেছে। নদীর কাছাকাছি জায়গাগুলিতে গ্রান চাকো জলাভূমিময়, তবে ক্রমে পশ্চিমদিকে অগ্রসর হলে এটিতে ঝোপঝাড়-গুল্ম ও অরণ্যের দেখা মেলে। এই জনহীন প্রান্তরে বহু বিচিত্র প্রাণীর বাস; ফলে পশুপ্রেমী ও পাখীপ্রেমীরা প্রায়ই এখানে ঘুরতে আসেন। প্যারাগুয়ের জলবায়ু ক্রান্তীয় ও উপক্রান্তীয় ধরনের; তবে দক্ষিণ ও দক্ষিণ-পূর্বে নাতিশীতোষ্ণ জলবায়ুর দেখা মেলে। পারানেনা অঞ্চলটি আর্দ্র এবং এখানে সারাবছর ধরে প্রচুর বৃষ্টিপাত হয়। অন্যদিকে চাকো অঞ্চলটিতে পৃথক পৃথক শুষ্ক ও আর্দ্র মৌসুম স্পষ্ট। পানি নিষ্কাশনের সুব্যবস্থা না থাকায় চাকো অঞ্চলে প্রায়ই বন্যা হয়।
প্যারাগুয়ের পূর্বভাগে যারা আদিতে বসতি স্থাপন করেছিল তারা ছিল গুয়ারানি গোত্রের আদিবাসী আমেরিকান। ১৬শ শতকে এখানে স্পেনীয় উপনিবেশকারীদের পদার্পণ ঘটে। বর্তমানে প্যারাগুয়েতে গুয়ারানি ও স্পেনীয় সংস্কৃতির সমবায়ে একটি মিশ্র সংস্কৃতি প্রচলিত। প্যারাগুয়ের প্রায় সবাই “মেস্‌তিসো” অর্থাৎ স্পেনীয় (তথা ইউরোপীয়) ও গুয়ারানিদের মিশ্রণে গঠিত একটি জাতি। দক্ষিণ আমেরিকার অন্যান্য দেশের তুলনায় প্যারাগুয়ের জনসংখ্যা অনেক সমজাতিক। গুয়ারানি ভাষাটিও টিকে আছে এবং স্পেনীয় ভাষার সাথে এটি প্যারাগুয়ের দুইটি সরকারি ভাষার একটি; ১৯৯২ সালের সংবিধানে গুয়ারানি ভাষাকে সরকারি ভাষার মর্যাদা দেওয়া হয়। লোকশিল্প ও লোকউৎসবগুলিতে গুয়ারানি সংস্কৃতির শক্তিশালী প্রভাব রয়েছে। প্যারাগুয়েবাসীরা প্রচন্ড দেশপ্রেমী এবং তারা গুয়ারানি ভাষাতে কথা বলতে গর্ববোধ করে। এই ভাষা তাদের জাতীয় পরিচয়ের অন্যতম অংশ। প্যারাগুয়েই দক্ষিণ আমেরিকার একমাত্র দেশ যেখানে আদিবাসী আমেরিকান কোন ভাষা স্পেনীয় বা পর্তুগিজ ভাষার চেয়ে ব্যাপক আকারে কথিত হয়।